Fit-Turkija, il-familji fil-belt ta’ Soma bdew jidfnu uhud mit-300 mill-għeżież tagħhom li mietu fl-agħar disgrazzja tal-minjieri wara li nhar it-Tlieta sploda apparat tal-elettriku li wassal biex parti mill-minjiera tiġġarraf. Ħafna mill-minaturi mietu għax belgħu gass velenuż. Sadanittant, madwar il-pajjiiż kollu saru dimostrazzjonijiet jipprotestaw kontra l-gvern tal-Prim Ministru Recep Tayyp Erdogan, u wrew l-għadab tagħhom għan-nuqqas ta’ sigurtà fil-minjieri minn mindu l-industrija ġiet privatizzata. Il-ħaddiema tas-selvataġġ għadhom fil-minjiera jfittxu l-mitt ħaddiema li għadhom ma ttellgħux.